24. ΑΠΟΦΑΣΗ ΥΠΟΥΡΓΟΥ ΔΙΚΑΙΟΣΥΝΗΣ Αριθ. 26248 της 17 Φεβρ.-4 Μαρτ. 1998 (ΦΕΚ Β΄  198) Μετατροπή, μετονομασία Καταστήματος Κράτησης, μεταβολή της έδρας του Σωφρονιστικού Καταστήματος Ανηλίκων Κορυδαλλού και διατήρηση Τμήματος Κράτησης Νέων στο συγκρότημα των Φυλακών Κορυδαλλού. 1.Μετατρέπουμε το Γενικό Κατάστημα Κράτησης που ιδρύθηκε στον Αυλώνα Αττικής, με το Προεδρικό Διάταγμα 202/5.8.1997 (ΦΕΚ 161/12.8.1997 τ. Α΄), σε Ειδικό Κατάστημα Κράτησης, και το μετονομάζουμε, από Γενικό Κατάστημα Κράτησης, Α΄ τύπου, σε Ειδικό Κατάστημα κράτησης Νέων Αυλώνα, με σκοπό τη μεταστέγαση των ανηλίκων κρατουμένων στο Σωφρονιστικό Κατάστημα Ανηλίκων Κορυδαλλού. 2.Μεταβάλλουμε την έδρα του Σωφρονιστικού Καταστήματος Ανηλίκων, που λειτουργεί στο Νομό Αττικής και στο Δήμο Κορυδαλλού και ορίζουμε έδρα αυτού τον Αυλώνα του Δήμου Αυλώνα Αττικής. 3.Διατηρούμε στο χώρο του συγκροτήματος των Φυλακών Κορυδαλλού Τμήμα Κράτησης Νέων, δυναμικότητας 20 έως 30 κρατουμένων, στο οποίο θα κρατούνται προσωρινά ανήλικοι, που θα μετάγονται στην πρωτεύουσα για την εκδίκαση των υποθέσεών τους στα Δικαστήρια Αθήνας και Πειραιά ή για λόγους υγείας. 6.Ι.δ.24 Αναμορφωτικά Καταστήματα 